“Ek is baie opgewonde oor die Wêreldbyeenkoms. Ek het onlangs vir my afrigter Suzanne gesê ek dink dit is die langste wat ek nog aaneen kon oefen die laaste vyf jaar sonder enige beserings. Daarvoor is ek so baie dankbaar. Dit vul my met opwinding en verwagting om my laaste seisoen op so manier te kan afsluit,” het Fourie gesê.
Na jare se ondervinding is dit vir Fourie belangrik om die groter prentjie in gedagte te hou as hy dink oor sy verwagtinge vir die laaste byeenkoms. “Ek is ‘n baie kompeterende mens so om te sê dat ek nie verwagtinge het sal nie heeltemal die waarheid wees, maar my gebed is dat ek my loopbaan sal afsluit deur reg te laat geskied aan die vorm waarin ek is en selfs dalk persoonlike beste tye te hardloop. Die belangrikste is om die beste van elke oomblik te maak.”